06/05/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 46/2012

Resolución do 15 de abril de 2013, da Xefatura Territorial da Consellería de Economía e Industria da Coruña, pola que se autoriza administrativamente o proxecto dunha instalación eléctrica no concello de Laxe (expediente IN407A 46/2012). Visto o expediente para outorgamento de autorización administrativa do proxecto da instalación que a continuación se cita: Solicitante: Electra del Jallas, S. A. (na actualidade por absorción, Unión Fenosa Distribución, S. A.) Enderezo Social: Avda. de Arteixo, 171, 15007 - A Coruña. Denominación: L. M. T. S., C. T. C. rúa de Vila Amparo n.° 65 e anexo I. Situación: concello de Laxe. Características Técnicas: Liña eléctrica de media tensión subterránea (LMTS) a 20 KV, cunha lonxitude de 0,43 km, con condutor tipo RHZ1-2OL-12/20 kV-3(1x240) Al, coa orixe en cela existente no C. T. Fenllido (expediente 50.042), e final en cela de liña proxectada no C. T. Laxe II (expediente 50.530), unha vez entre e saía do centro de transformación Vila Amparo, n.° 65 proxectado. Centro de transformación (CT) non prefabricado, cunha potencia de 400 kVA, e unha relación de transformación de 20.000/400-230 V. En virtude da resolución do 7 de novembro de 2012 da Dirección Xeral de Industria, Enerxía e Minas autorizouse o cambio de titularidade e a subrogación dos dereitos e obrigas asumidos en virtude das autorizacións administrativas outorgadas, no territorio da Comunidade Autónoma de Galicia, a nome de Electra del Jallas, SAU. a favor de Unión Fenosa Distribución, S. A. A dita autorización supeditouse a que Unión Fenosa Distribución, S. A. acreditase nun prazo de seis meses a transmisión da dita titularidade e a comunicase nun prazo dun mes dende que se fixera efectiva. O 18 de xaneiro de 2013, Unión Fenosa Distribución S. A. comunicou á Dirección Xeral de Industria, Enerxía e Minas a devandita transmisión, quedando constancia que o 4 de decembro de 2012 se elevou a pública a escritura de fusión da sociedade Unión Fenosa Distribución S. A. e Electra del Jallas, SAU outorgada ante o notario de Madrid D. Fernando de la Cámara García, baixo o número 2.571 do seu protocolo e sendo inscrita no Rexistro Mercantil de Madrid o 31 de decembro de 2012, tomo 30183, libro 0, folio 105, sección 8, folla M503809, inscrición ou anotación 28. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autotizar administrativamente o proxecto da devandita instalación e anexo I, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 15 de abril de 2013. Susana Vázquez Romero Xefa territorial da Coruña